ประเทศเกาหลีเหนือ

"สาธารณรัฐประชาธิปไตยประชาชนเกาหลี" เปลี่ยนทางมาที่นี่ สำหรับสาธารณรัฐเกาหลี ดูที่ ประเทศเกาหลีใต้
"เกาหลีเหนือ" เปลี่ยนทางมาที่นี่ สำหรับความหมายอื่น ดูที่ เกาหลี
40°N 127°E﻿ / ﻿40°N 127°E﻿ / 40; 127
| สาธารณรัฐประชาธิปไตยประชาชนเกาหลี 조선민주주의인민공화국 (เกาหลี) Chosŏn Minjujuŭi Inmin Konghwaguk |
| --- | --- |
   ธงชาติ     ตราแผ่นดิน  
คำขวัญ:  강성대국 (โดยพฤตินัย) "Kangsŏngdaeguk" ("ชาติอันเกรียงไกรและรุ่งเรือง")
เพลงชาติ:  애국가 "แอกุกกา" ("เพลงรักชาติ")
ดินแดนที่ควบคุมโดย สาธารณรัฐประชาธิปไตยประชาชนเกาหลีเป็นสีเขียวเข้ม ส่วนดินแดนอ้างสิทธิแต่ไม่ได้ควบคุมเป็นสีเขียวอ่อน
เมืองหลวง และเมืองใหญ่สุด: เปียงยาง 39°2′N 125°45′E﻿ / ﻿39.033°N 125.750°E﻿ / 39.033; 125.750
ภาษาราชการ: เกาหลี (Munhwaŏ)
อักษรทางการ: โชซ็อนกึล
ศาสนา : รัฐอเทวนิยม
เดมะนิม: ชาวเกาหลีเหนือ ชาวเกาหลี
การปกครอง: รัฐเดี่ยว สาธารณรัฐพรรคเดียวตามแบบชูเช ในระบบรวบอำนาจเบ็ดเสร็จแบบเผด็จการครอบครัวระบบคอมมิวนิสต์

• เลขาธิการพรรคและประธานคณะกรรมาธิการกิจการแห่งรัฐ : คิม จ็อง-อึน
• ประธานสภาคณะผู้บริหารสูงสุดและรองประธานคนแรกของคณะกรรมการกิจการของรัฐ : ชเว รยอง-แฮ
• รองประธานคณะกรรมการกิจการของรัฐ : พัก พอง-จู
• นายกรัฐมนตรี : คิม ต็อก-ฮุน
• ประธานสมัชชาประชาชนสูงสุด : พัก แท-ซ็อง
 
สภานิติบัญญัติ: สมัชชาประชาชนสูงสุด
ก่อตั้ง

• การปกครองของสหภาพโซเวียต : 3 ตุลาคม ค.ศ. 1945
• รัฐบาลชั่วคราวที่ 1 : 8 กุมภาพันธ์ ค.ศ. 1946
• รัฐบาลชั่วคราวที่ 2 : 22 กุมภาพันธ์ ค.ศ. 1947
• ก่อตั้งประเทศเกาหลีเหนือ : 9 กันยายน ค.ศ. 1948
• รัฐธรรมนูญฉบับปัจจุบัน : 27 ธันวาคม ค.ศ. 1972
• ยอมรับเป็นสมาชิกของสหประชาชาติ : 17 กันยายน ค.ศ. 1991
• ปฏิญญาพันมุนจ็อม : 27 เมษายน ค.ศ. 2018
 
พื้นที่
• รวม: 120,540 ตารางกิโลเมตร (46,540 ตารางไมล์) (อันดับที่ 97)
• แหล่งน้ำ (%): 0.11
ประชากร
• พ.ศ. 2560 ประมาณ: 25,368,620 (อันดับที่ 55)
• สำมะโนประชากร ค.ศ. 2008: 24,052,231
• ความหนาแน่น: 212 ต่อตารางกิโลเมตร (549.1 ต่อตารางไมล์) (อันดับที่ 45)
จีดีพี (อำนาจซื้อ) : ค.ศ. 2014 (ประมาณ)
• รวม: 40 พันล้านดอลลาร์สหรัฐ
• ต่อหัว: 1,800 ดอลลาร์สหรัฐ
จีดีพี (ราคาตลาด) : ค.ศ. 2017 (ประมาณ)
• รวม: 30 พันล้านดอลลาร์สหรัฐ
• ต่อหัว: 1,300 ดอลลาร์สหรัฐ
สกุลเงิน: วอน (₩) (KPW)
เขตเวลา: UTC+9 (เวลาเปียงยาง)
รูปแบบวันที่: ปป, ปปปป년 ดด월 วว일 ปป, ปปปป/ดด/วว (ค.ศ.–1911 / ค.ศ.)
ขับรถด้าน: ขวา
รหัสโทรศัพท์: +850
รหัส ISO 3166: KP
โดเมนบนสุด: .kp
| --- | --- |
: บทความนี้อักษรเกาหลีปรากฏอยู่ คุณอาจเห็นเครื่องหมายคำถามหรือสัญลักษณ์อื่นแทนตัวอักษร หากคอมพิวเตอร์ของคุณไม่สามารถแสดงผลอักษรฮันกึลและอักษรฮันจาได้อย่างถูกต้อง
เกาหลีเหนือ (อังกฤษ: North Korea; เกาหลี: 북한; ฮันจา: 北韓) หรือชื่อทางการว่า สาธารณรัฐประชาธิปไตยประชาชนเกาหลี (อังกฤษ: Democratic People's Republic of Korea: DPRK; เกาหลี: 조선민주주의인민공화국; ฮันจา: 朝鮮民主主義人民共和國) เป็นประเทศในเอเชียตะวันออก กินพื้นที่ทางตอนเหนือของคาบสมุทรเกาหลี เมืองหลวงและนครใหญ่สุดคือเปียงยาง เขตปลอดทหารเกาหลีเป็นเขตกันชนระหว่างประเทศเกาหลีใต้กับเกาหลีเหนือ แม่น้ำอัมนกหรือยาลู่ และตูเมนเป็นพรมแดนระหว่างประเทศจีนกับเกาหลีเหนือ แม่น้ำตูเมนส่วนที่ห่างไปทางตะวันออกเฉียงเหนือเป็นพรมแดนกับประเทศรัสเซีย
คาบสมุทรเกาหลีถูกจักรวรรดิเกาหลีปกครองเรื่อยมากระทั่งถูกผนวกเข้ากับญี่ปุ่น​หลังสงครามรัสเซีย-ญี่ปุ่น ค.ศ. 1905 และถูกแบ่งเป็นเขตยึดครองโดยสหภาพโซเวียตและสหรัฐใน ค.ศ. 1945 หลังสงครามโลกครั้งที่สองยุติ เกาหลีเหนือปฏิเสธจะเข้าร่วมการเลือกตั้งที่สหประชาชาติอำนวยการ ซึ่งจัดที่กรุงโซลใน ค.ศ. 1948 และนำไปสู่การสถาปนารัฐบาลเกาหลีแยกในเขตยึดครองทั้งสอง ทั้งเกาหลีเหนือและใต้ต่างอ้างอธิปไตยเหนือคาบสมุทรเกาหลีทั้งหมด และนำไปสู่สงครามเกาหลีใน ค.ศ. 1950 ก่อนจะทำความตกลงสงบศึกชั่วคราวใน ค.ศ. 1953 แต่ทั้งสองยังถือว่าอยู่ในภาวะสงครามต่อกันและกันอย่างเป็นทางการ เนื่องจากยังไม่มีการลงนามสนธิสัญญาสันติภาพแต่อย่างใด ทั้งสองรัฐได้รับการยอมรับเข้าสู่สหประชาชาติใน ค.ศ. 1991
เกาหลีเหนือเป็นรัฐพรรคการเมืองเดียวภายใต้สหแนวร่วมนำโดยพรรคแรงงานเกาหลี รัฐบาลของประเทศเจริญตามอุดมการณ์จูเช (Juche) ว่าด้วยการพึ่งพาตนเอง พัฒนาโดยประธานาธิบดีของประเทศ คิม อิล-ซ็อง หลังเขาถึงแก่อสัญกรรม คิม อิล-ซ็องถูกประกาศให้เป็นประธานาธิบดีตลอดกาลของประเทศ จูเชจึงกลายมาเป็นอุดมการณ์ของรัฐอย่างเป็นทางการ เมื่อประเทศใช้รัฐธรรมนูญฉบับใหม่ใน ค.ศ. 1972 แม้คิม อิล-ซ็องจะใช้ร่างเป็นนโยบายอย่างน้อยตั้งแต่ ค.ศ. 1955 หลังการล่มสลายของสหภาพโซเวียตและภัยพิบัติทางธรรมชาติหลายครั้ง ได้เกิดทุพภิกขภัยขึ้นในประเทศ เป็นเหตุให้มีประชาชนเสียชีวิตถึงระหว่าง 9 แสนถึง 2 ล้านคน โดยเผชิญกับสถานการณ์เหล่านี้ ผู้นำ คิม จ็อง-อิลประกาศใช้นโยบายซอนกุน (Songun) หรือ "ทหารมาก่อน" เพื่อเสริมสร้างประเทศและรัฐบาล
องค์การต่างชาติหลายแห่งอธิบายเกาหลีเหนือว่าเป็นเผด็จการลัทธิสตาลินแบบเบ็ดเสร็จ โดยมีลัทธิบูชาบุคคลต่อครอบครัวคิมและเป็นประเทศที่มีบันทึกสิทธิมนุษยชนและเสรีภาพของพลเมืองต่ำที่สุดในโลก แต่รัฐบาลเกาหลีเหนือปฏิเสธความเชื่อมโยงนี้ เกาหลีเหนือเป็นชาติติดอาวุธมากที่สุดของโลก โดยมีบุคลากรทางทหารและกึ่งทหารสูงสุดเป็นอันดับ 2 ของโลก มีบุคลากรประจำการ กองหนุน และกำลังกึ่งทหารรวม 7.769 ล้านคน หรือประมาณ 30% ของประชากรทั้งหมด กองทัพประจำการซึ่งมีทหาร 1.28 ล้านนายใหญ่เป็นอันดับ 4 ของโลก ประกอบด้วย 5% ของประชากรทั้งหมด ทั้งเป็นรัฐที่มีอาวุธนิวเคลียร์ไว้ในครอบครองและมีโครงการอวกาศที่ยังดำเนินอยู่ การละเมิดสิทธิมนุษยชนในเกาหลีได้รับการไต่สวนโดยสหประชาชาติ และการวิจารณ์จากแอมเนสตี้ อินเตอร์เนชั่นแนลรวมถึงฮิวแมนไรท์วอทช์ นอกเหนือจากการเป็นสมาชิกขององค์การสหประชาชาติมาตั้งแต่ ค.ศ. 1991 เกาหลีเหนือยังเป็นสมาชิกของขบวนการไม่ฝักใฝ่ฝ่ายใด กลุ่ม 77 และการประชุมภูมิภาคอาเซียน ปัญหาหลักของเกาหลีเหนือในปัจจุบันคือ การละเมิดสิทธิมนุษยชน ระบบการสื่อสารและคมนาคมขนส่งที่ด้อยประสิทธิภาพ ความยากจน และการขาดแคลนอาหาร โดยในช่วงระหว่าง ค.ศ. 1994−98 มีประชาชนเสียชีวิตจากความอดอยากหลายแสนคน